cyanic-selkie/wikianc huggingface dataset:
David (Donatello)
David i bronse
I henhold til Giorgio Vasari, italiensk kunstner og forfatter, sto statuen på en søyle formgitt av Desiderio da Settignano i midten av gårdsplassen til Palazzo Medici; en inskripsjonen synes å ha forklart statuens betydning som et politisk monument: «Victor est quisquis patriam tuetur/Frangit immanis Deus hostis iras/En puer grandem domuit tiramnum/Vincite cives» (Seierherren er den som forsvarer fedrelandet. Gud knuser vreden til en enorm fiende! Se! En gutt overvinner en stor tyrann. Erobre, o'borgere!) Selv om statuens politiske mening er gjengs akseptert har den forblitt diskutert blant forskerne.
De fleste forskere antar at skulpturen ble bestilt av Cosimo de' Medici, men datoen til når den ble framstilt er ukjent. Det har blitt antydet datoer som strekker seg fra 1420-tallet og fram til 1460-tallet. Donatello døde i 1466. De fleste havner et sted på midten av 1440-tallet som det mest sannsynlige da det nye Medici-palasset, formgitt av Michelozzo di Bartolommeo, var under konstruksjon. Ikonografien til bronsestatuen følger marmorstatuen ved at den unge helten står med sverdet i hånden, det halshogde hodet til Goliat ved føttene. Men visuelt er denne statuen påfallende forskjellig. David er naken bortsett fra en hatt og leggskinner (eller støvelsandaler). Han er både fysisk spe og spinkel og påfallende feminin i uttrykket. Hans fysikk, som Mary McCarthy har karakterisert som «en transvestitts og en fetisjists drøm av fristende tvetydighet», er kontrastert i det absurd lange sverdet ved hans side, og viser antagelig at David har erobret Goliat ikke ved sin fysiske styrke, men ved Guds vilje. Guttens nakenhet framhever også Guds tilstedeværelse, kontrasten mellom ungdommen og den tungt rustningskledde kjempen. David er presentert uomskåret, noe som er vanlig for mannlige nakenframstilling i italiensk renessansekunst.
Kontrovers
Det er ingen indikasjoner på samtidens reaksjoner på David, skjønt statuen kan ikke ha bli plasserte i Firenzes rådhus på 1490-tallet da den allerede var betraktet som kontroversiell. Tidlig på 1500-tallet nevnte herolden til Signoria (det styrende rådet) skulpturen på en måte som antyder at det var noe å utsette på den: «David i borggården er ikke en perfekt figur da dens høyre fot er smakløs». Ved midten av århundret beskrev Vasari statuen at den var så naturalistisk at den må ha vært gjort fra livet selv. Imidlertid har det vært betydelig ordskifte blant kunsthistorikere på 1800- og 1900-tallet på hvordan skulpturen kan fortolkes.
Mens Bibelen beskrev David som en vakker ungdom, og vi kan akseptere et klassisk grunnlag for posituren og nakenheten ettersom gresk-romerske helter typisk sett var portrettert som nakne og stående i contrapposto, men det er uansett flere forvirrende elementer til Donatellos skulptur. Davids positur er slapp og hans uttrykk nærmest drømmende, hvor ingen av delene synes å uttrykke det fortellende øyeblikket. En gutt fra pubertetsalderen kan ikke bli antatt å ha den muskuløse utviklingen til en voksen, men mykheten i kroppen og framhevelsen av hans nedre mave virker påfallende feminint hos de fleste betraktere. Nakenheten kan bli forklart i Bibelens David som nektet å ta i mot Sauls tilbud om hans rustning, foruten også i referansene til de klassiske heltene, men det faktum at han bærer en hatt og leggskinner (eller støvler) gir ingen mening i henhold til hverken Bibelen eller antikkens idealer. David plasserer sin venstre fot på Goliats hode; på denne måten knyttet Donatello David sterkere til sin døde fiende enn hva kunstneren gjorde med sin marmorversjon. På den andre side er det noe forstyrrende på den måten som skjegget til det halshogde hodet krøller seg rundt Davids fot. Goliat har en hjelm med vinger, og Davids høyre fot står bestemt på den korte høyrevingen mens den venstre, betydelig lengre, peker oppover langs hans høyre fot.
Restaurering
Statuen gjennom gikk restaurering fra juni 2007 til november 2008. Dette var første gang skulpturen hadde blitt fornyet, men bekymring for lag av " mineraldannende voksing" på bronsens overflate førte til den 18 måneder lange restaureringen. Statuen ble skrapet med skalpeller (på ikke-forgylte områder) og laserbehandlet (på forgylte områder) for å fjerne belegget på overflaten.
Kopier og innflytelse
Det er en gipskopi i fullstørrelse (med brukket sverd) i Victoria and Albert Museum i London. I tillegg finnes det også en annen kopi i Norwich Free Academy i Norwich, Connecticut i USA. David fortsatt å være et emne for stor interesse hos italienske kunstforståere og kunstnere. Andre representasjoner av den bibelske helten var Antonio del Pollaiuolos David (Berlin, Staatliche Museen, ca. 1470, maleri), Verrocchios David (Firenze, Bargello, 1470s, bronse), Domenico Ghirlandaios David (Firenze, S. Maria Novella, ca. 1485, fresko), Bartolomeo Bellanos David (New York, Metropolitan Museum of Art, 1470-tallet, bronse), Michelangelos David (Firenze, Accademia, 1501-1504, marmor), og Berninis David, (Roma, Galleria Borghese, 1623–1624, marmor).
Banaba
Banaba (tidligere Ocean Island) er en øy i Stillehavsregionen Mikronesia som tilhører Kiribati. Øya har et areal på 6 km² og 335 innbyggere (2012), som bor fordelt på de tre tettstedene Antereen (tidligere Tabiang), Tabewa (tidligere Tapiwa) og Umwa (tidligere Ooma).
Banaba er forvaltningsmessig en del av Gilbertøyene, men den administreres fra øya Rabi, hvor mange av innbyggerne på Banaba ble flyttet under andre verdenskrig. Politisk sett er dette oppsiktsvekkende, siden Rabi tilhører Fiji. Øya ligger ca. 430 km vest for Gilbertøyene og ca. 285 km sydøst for Nauru. Det høyeste punktet på øya er et navnløst sted som ligger 81 meter over havet, som dermed også det høyeste punktet i hele Kiribati. Banaba har ingen flyplass, og kan derfor bare nås med båt.
Historie
Øya har trolig vært bebodd av melanesiere siden omkring 1500 f.Kr. Den ble oppdaget i 1804 av britiske Abraham Bristow, men forble temmelig urørt på grunn av sin isolerte beliggenhet og lille størrelse.
I 1900 ble det oppdaget at øya hadde store fosfatlagre. Fosfat var en viktig bestanddel av gjødsel som var ettertraktet i Australia og New Zealand, og hittil hadde man ikke funnet fosfat andre steder vest i Stillehavet enn på Nauru.
I 1901 ble øya okkupert av Storbritannia og innlemmet i kolonien Gilbert- og Elliceøyene, en del av høykommisjonen for det vestlige Stillehavet. Banaba var hovedsete for kolonien fram til andre verdenskrig. Kort tid etter annekteringen startet selskapet «Pacific Islands Company», som hadde base i Sydney, med å utvinne fosfatet på øya.
Under andre verdenskrig ble øya okkupert av Japan 24. august 1943. Den ble tatt tilbake av USA 1. oktober 1945. Under den japanske okkupasjonen ble hele øyas befolkning enten deportert til tvangsarbeid eller henrettet.
Ettersom fosfatutvinningen hadde ødelagt store deler av øya, ble de overlevende etter krigen flyttet til øya Rabi i Fiji. Fosfatutvinningen opphørte først i 1979, og siden har noen vendt tilbake til øya, men de fleste bor fortsatt på Rabi. På global basis er det anslått at det lever omkring 6000 med avstamming fra Banaba. Til tross for at øya er underlagt Kiribati, administreres den fra nettopp Rabi.
Normal (meteorologi)
Normalen er innen meteorologi en gjennomsnittsverdi over en internasjonalt fastsatt periode på 30 år. Det er Verdens meteorologiorganisasjon (WMO) som fastsetter perioden.
Den første normalperioden var fra 1901 til 1930, den neste fra 1931 til 1960. Fra 1. januar 2021 brukes perioden fra 1991 til 2020 som normalperiode. I en del sammenhenger foretrekker en å bruke andre perioder for sammenlikning, f.eks fra 1971 til 2000. Dette kalles i blant normaler, men bør mer korrekt omtales som langtidsmiddel.
Tretti år er fastsatt som et kompromiss. På den ene sida trenger man en lang periode som utjamner de naturlige svingningene i været. På den andre sida er det mange steder vanskelig å opprettholde målinger over en svært lang periode på samme sted og under noenlunde like forhold (homogenitet).
Dersom en har homogene målinger et sted i heile normalperioden, kan en enkelt beregne normalverdien for de fleste værelementer. Om en har mangelfulle målinger, kan normalen interpoleres utfra målinger på nærliggende steder og kunnskaper en har om klimaet. I den seinere tid har datateknologien gjort slike interpoleringer mye enklere, idet det – utfra de måleverdier en faktisk har – kan produseres finmaska nett (grid), som dekker mellomliggende områder.
Normalbegrepet er udødeliggjort i Norge gjennom komikeren Leif Justers revymonolog «Mot normalt» fra 1954, skrevet av Fridtjof Granli.
Robert Gordon (album)
Robert Gordon er et musikkalbum med Robert Gordon, utgitt i 2005.
Protobranchia
Protobranchia er en underklasse av muslinger (Bivalvia) som består av fire ordener, hvorav én er utdødd. Gruppen omhandler cirka 700 arter, som fordeler seg i 49 slekter og 10 familier. Habitatet er utelukkende marint.
Protobranchia er en primitiv orden og består av såkalte clams, som for det meste trives på dypet i grunne hav. Skallene er triangulære eller ovale i formen, og stort sett like på begge sider.
Inndeling
Inndelingen under følger WoRMS og er i henhold til Gofas (2010). Norske navn følger i hovedsak Artsdatabanken, men navn i parentes er kun uoffisielle beskrivelser.
Poeciloderma
Utseende
En middelsstor, matt, gul og svart trebukk. Antennene er noe korter enn kroppen, mørke, det tredje, fjerde og femte leddet med en pigg i spissen. Kroppen har svart grunnfarge og tegninger av nedliggende, gule hår. Hodet har et par gule lengdestriper i pannen, fasettøynene er ringet inn av gule hår. Pronotum er avrundet, gult foran og bak og svart i midten. Hver dekkvinge har fire gule tverrbånd, de to fremste møtes ved sømmen. Dekkvingene har to små, skarpe tenner i spissen. Beina er slanke og svarte, med fine, lyse hår.
It’s Now or Never
It's Now or Never er et musikkalbum med Robert Gordon, utgitt i 2007.
Nils Wærstad
Nils Henrik Wærstad (født 1964) er en norsk programleder, tv-produsent, fotograf og humorist. Han er kjent fra flere reisedokumentarserier som han har laget sammen med Ronny Kristoffersen.
Biografi
Wærstad og Kristoffersen har også produsert en rekke enkeltstående dokumentarer fra forskjellige steder i verden, både for NRK og for ideelle organisasjoner.
Wærstad tilbrakte deler av barndommen Jerusalem, Tiberias og Calgary. Dette på grunn av at hans far var ansatt i FN.
Han er utdannet kjemiker, har vært lokalpolitisk aktiv for Høyre og var kommunestyrerepresentant i Hole kommune (2003–2006, 2011–2019). Han innehar internasjonal rally-lisens, og har kjørt flere internasjonale løp. Han har også produsert en rekke bilrelaterte featureartikler i magasinet Autofil.
I 1993 var han programsjef for den kortlivede TV-stasjonen DagTV. Her var han også programleder for et konkurranseprogram kalt Helt Nils.
Aquinas College
Aquinas College er navnet på en rekke katolske universiteter i ulike land i verden:
Adobha
Adobha er en by i Eritrea.
Bestående av seks administrative områder som Ararb, Ilababu, Hager, Adobha-N'us, Gheremie og Reba'aday har Adobha rundt 15.000 innbyggere hvorav de fleste er fra Hedareb og Tigre etniske grupper. Byen som ligger 75 km nord for Nakfa.
Chula Vista
Chula Vista er en by i San Diego County i delstaten California i USA. Byen hadde et innbyggertall på 243 916 i 2010. Chula Vista er den nest største byen i San Diego storbyområde, den syvende største byen i Sør-California, den fjortende største byen i staten California og den sytti syvende største byen i USA.
Aquinas College (Michigan)
Aquinas College er en privat, katolsk ( dominikansk) høyere læreinstitusjon i Grand Rapids, delstaten Michigan i USA. Det finnes et college ved samme navn i Tennessee, og i en rekke andre land i verden. Det ble grunnlagt i 1886 av dominikanersøstrene i byen Grand Rapids, og er oppkalt etter Thomas Aquinas. I 1931 ble det første amerikanske, katolske universitet som åpnet studier for begge kjønn.
Skolepengene (2006) er på UD$ 20 048. Det gis undervisning opp til Mastergrad, blant annet i bærekraftig forretningsliv (sustainable business). Fagkretsen under dette studiet inneholder blant annet bærekraftig økonomi, miljøforvaltning og miljøregulering.
Skuespilleren Dominic Monaghan studerte ved Aquinas College.
Konrad Frey
Konrad Frey (født 24. april 1909 i Bad Kreuznach, død 24. mai 1974 samme sted) var en tysk turner.
Han var med i et OL og et turn-VM for Tyskland. Han deltok i OL i 1936 i Berlin, der han fikk hele seks medaljer. I tillegg til gull i lagkonkurransen fikk han to gull, én sølv og to bronse.
I VM-sammenheng har han en medalje; bronse i lagkampen fra VM i 1934. Han kom på 25.-plass individuelt.
På nasjonalt nivå er han tysk mester sammenlagt tre ganger; i 1932, 1935 og 1937.
Karl Andersen (musiker)
Som 17-åring debuterte han i Universitetets Aula (1920). Han opptrådte meget i kringkastingen, ofte i duett med fiolinisten Ernst Glaser og i Filharmonisk Selskaps strykekvartett, og han bar klengenavnet «Kalle cello». En del komposisjoner i neoklassisk stil ble det også, så som hans trio for cello, klarinett og fløyte (fremført av Alf Andersen (1928-1962) og Richard Kjelstrup), hans bidrag i konkurransen til Oslo rådhus' åpning, og Harlequin i tolvtoneteknikk for piano (1957). Første pris i Norsk Komponistforenings årlige utdeling ble det i 1952.
Konrad Frey
Han meldte seg inn i NSDAP i 1937 og tjenestegjorde som sersjant i hæren på Østfronten under andre verdenskrig. Han ble tildelt Jernkorset klasse 2.
Karl Andersen (musiker)
Som teorilærer var han lærer for blant andre Ørnulf Gulbransen, Leif Solberg, Kai Angel Næsteby, Kåre Fuglesang, Arne Novang og Stephan Barratt-Due. Filharmoniens cellogruppe besto på 1940-, 50- og 60-tallet av seks musikere, og disse var Karl Andersen og Arne Melsom på 1. pult, Sverre Krøvel og Hans Balchen på 2. pult, Arne Novang og Levi Hindar på 3. pult. Karl Andersen var frimurer og fra 1962 musikkonsulent i NRK.
Forskere i felten
Forskerne i felten er en dokumentarfilm om det tverrfaglige forskningsprosjektet Alna-prosjektete i regi av Universitetet i Oslo og ledet av professor i sosialantropologi Thomas Hylland Eriksen. Prosjektet pågikk i perioden 2009 til 2013 og nærmere 30 forskere fra masternivå til professorer deltok i prosjektet i større eller mindre grad. Flere artikler som Et lite stykke anti-Norge og artikkelsamlingen en globalisert drabantby (Cappelen Damm 2012) var publikasjoner som sprang ut av prosjektet.
Filmen følger professor i sosialantropologi Thomas Hylland Eriksen og filmskaper Anders Høgmoen mens de besøker forskere som forsker på forskjellige temaer i Groruddalen.
Forskere i felten er en samproduksjon mellom det selvstendige filmproduksjonsselskapet mana production™ og Intermedia ved Universitetet i Oslo. Anders Høgmoenn hadde regi for filmen som er vist to ganger på NRK2.
Malaisefelle
Malaisefelle av og til kalt malaisetelt er en stor, teltlignende felle for fangst av flygende insekter. Populært kan den beskrives som et «telt med åpne dører». Særlig vepser og tovinger er dyregrupper som flyr inn i fellen. Den ble oppfunnet av René Malaise i 1934.
Eksempel på bruk
Bruk av malaisefelle er nyttig for å kartlegge det biologiske mangfoldet. I det svenske artsprosjektet ble det brukt 72 feller som tilsammen samlet inn over 40 millioner insekter. Fra dette materialet vil entomologer få økt sin kunnskap om insektene, og det vil oppdages flere nye arter for regionen.
Et annet eksempel på innsamling der bruk av malaisefelle inngikk, kan være resultatet av et par år med innsamling av mygg i delgruppene sumpmygg Bolitophilidae, slimrørmygg Diadocidiidae, hårvingemygg Ditomyiidae, spinnmygg Keroplatidae og soppmygg (Mycetophilidae) i Møre og Romsdal. Ett år (en sommer) stod én malaisefelle på stedet, neste år en vindusfelle på samme sted. Resultatet ble 57 nye arter for Norge og ti nye (ubeskrevne) arter for vitenskapen. Til sammen utgjorde innsamlingen funn av 357 ulike arter, som var mer enn halvparten av de til da kjente norske artene. Trolig er artsantallet i Møre og Romsdal en god del høyere, fordi dette var en passiv innsamling med vindusfelle og malaisefelle. Det vil si at fellene bare fanget de artene som passerte de få kvadratmeterne hvor fellene var plassert.
Virkemåte
Prinsippet er et «telt» som er åpent i begge ender. Midt i teltet går en skillevegg. Malaisefellen plasseres på et egnet sted der insektene gjerne flyr. Langs en skogkant, eller lignende. Når et insekt flyr inn i fellen møter det midtveggen. Vanligvis vil insektet søke oppover og fellen er laget slik at den ender i ett øvre punkt. Her er en liten tunnel eller åpning til en beholder med et flytende middel som både dreper og konserverer dyret. Fellen kan stå noen uker mellom hver tømming.
Magnar Lundemo
Magnar Lundemo (født 4. mars 1938 i Meråker, død 7. januar 1987 i Meråker) var en norsk langrennsløper, friidrettsutøver og langrennstrener. Han var medlem av IL Varden.
Malaisefelle
Virkemåte
En vanlig brukt konserveringsvæske er
Gerd Fleischer
Gerd Elinor Fleischer (født 17. september 1942) er en norsk menneskerettighetsforkjemper. Hun er leder for Selvhjelp for innvandrere og flyktninger (SEIF) og en fremtredende representant for norske krigsbarn.
Magnar Lundemo
Idrettskarriere
Magnar Lundemo var eliteutøver i både langrenn og løp i mange år. Lundemo har flere NM-gull fra friidrett, med to 10 000 m løp (1961 og 1962), maraton i 1964, 8 km terrengløp i 1960 og fire gull på 25 km landeveisløp fra 1961–1964.
Gerd Fleischer
Hun har norsk-samisk mor og tysk far. Hun er oppvokst i Troms. Som barn ble hun selv utsatt for diskriminering, vold og forfølgelse fra lokalsamfunnet og den norske staten. Som 13-åring måtte hun rømme hjemmefra, etter at moren var blitt gift med voldelig «jøssing». Som 17-åring forlot hun Norge. Etter atten år i eksil, det meste av tiden i Mexico by, kom hun tilbake til Norge, fast bestemt på å kjempe for rettferdighet for krigsbarna og alle ofre for diskriminering og forfølgelse. Hun har to adopterte barn, opprinnelig gatebarn fra Mexico. Hun har deltatt i krigsbarnas søksmål mot den norske staten ved den europeiske menneskerettighetsdomstolen i 2007.
Magnar Lundemo
Idrettskarriere
I langrenn gjorde Lundemo sin beste individuelle prestasjon i et internasjonalt mesterskap da han ble nr 4 på 15 km under VM i 1962 i Zakopane i Polen. Han ble norsk mester på 15 km året før. Lundemo deltok på de norske stafettlagene som ble nummer fire både i VM 1962 og OL 1964. Han ble nummer åtte på 15 km under OL 1964. Han vant det 60 km lange Engelbrektsloppet i Norberg i Sverige tre ganger; i 1970, 1972 og 1973 og han vant Marcialonga i Italia i 1974. I 1962 ble han tildelt Egebergs ærespris.
Gerd Fleischer
Foran Sametingsvalget 2009 var hun andrekandidat for Samefolkets Parti i valgkretsen Sør-Norge.
Magnar Lundemo
Trenerkarriere
Etter at han la opp som aktiv, fungerte han i mange år som skitrener på lokalt og nasjonalt plan. Han var trener for Østerrikes herrelandslag, og fra 1978 tok han over som norsk rikstrener. Han fikk sin topp som landslagstrener under VM på hjemmebane i Holmenkollen i Oslo i 1982.
Gerd Fleischer
I 2020 mottok hun Fjellbuprisen, som deles ut av Nidaros bispedømme til personer som gjennom sitt mot og klarsyn har bidratt til å rette oppmerksomhet mot og bevisstgjøre betydningen av kristne og humanistiske verdier i samfunns- og kulturliv. Ved overrekkelsen av prisen belyste biskop Herborg Finnset hvordan Gerd Fleischer representerte de samme verdiene som biskop Arne Fjellbu forsvarte i møte med den tyske okkupasjonsmakten under andre verdenskrig: "«Nidaros bispedømmeråd ønsker å gi heder til en imponerende og helstøpt livsinnsats, til en tydelig og modig stemme mot urett, rasisme og diskriminering i det norske samfunnet. Vi ønsker å gi heder til et menneske som har våget å utfordre vår kollektive samvittighet og båret de personlige kostnadene ved sitt engasjement – tro mot sine idealer og tro mot seg selv.»"
Magnar Lundemo
Trenerkarriere
Under OL i Sarajevo i 1984 gikk Lundemo ut med påstander om bloddoping i finsk langrenn. 17 år senere ble seks finske langrennsløpere tatt for bloddoping.
Tetroplon
Tetroplon er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, lang og slank, blank, brunrød trebukk, dekkvingenes bakre halvdel mørkere. Antennene er tynne og betydelig lengre enn kroppen. Pronotum er sylindrisk, minst dobbelt så langt som bredt. Dekkvingene er jevnbrede, bakerst trukket ut til en spiss.
Utbredelse
Slekten er vidt utbredt i den sørlige delen av Sør-Amerika, fra Peru og sørover.
Volley (fotball)
I fotball er volley et spark på ballen mens den er i lufta. Hel volley er et spark på ballen uten at den har vært i bakken, halv volley er et spark på ballen etter at den har vært i bakken, altså på «halvspretten». Volley er ofte brukt fra innlegg eller etter hjørnespark og blir også brukt til klarering.
Magnar Lundemo
Til minne om Lundemo
Magnar Lundemo har sin egen fotballcup, gjennom IL Vardens Magnar Lundemos Minnecup, og et eget minneløp gjennom Magnar Lundemos toppløp, som er et toppløp til Fonnfjellet i Meråker. Lundemo har forøvrig selv en sterk rekord på dette toppløpet, fra 1969.
Kain Tapper
Han var utdannet ved Finlands konstakademi 1955, ble senere professor samme sted.
Hans altertavle «Golgatas klippe» til Orivesi kirke (1961) er et relieff i bjørk, og var det første abstrakte skulpturverk i en finsk kirke. Han har også laget en realistisk portrettstatue av Jean Sibelius (1963), laget den nonfigurative «Gråtende stein» i hjembygda til minne om kunstneren Tarmo Mann, og utformet plassen foran operaen i Helsingfors. Han er særlig kjent for sine massive bautasteiner i stein og tre. Tappers 70 m lange «Tidens strøm» (2000) i cortenstål står på torget i Åbo.
Han mottok Prins Eugen-medaljen i 1967 og flere andre utmerkelser. Han er unnkjøpt av Göteborgs Konstmuseum, Ateneum og Museet for samtidskunst. Brødrene Marko og Harri er kjente forfattere, og brødrenes barndomshjem i Saarijärvi er bevart som museum.
PFK CSKA Moskva
CSKA Moskva (russisk: Профессиональный футбольный клуб ЦСКА Москва) er en fotballklubb fra Moskva i Russland. Klubben ble stiftet i 1911. Klubbens hjemmebane er VEB Arena som tar 30,457 tilskuere.
Historie
I 1957 byttet klubben navn for tredje gang til CSK MO (Forsvarsdepartementets sportsklubb), men det navnet beholdt den ikke lenge, for tre år senere, i 1960 byttet den navn for hittil siste gang til CSKA (Hærens sentrale sportsklubb).
CSKA Moskva har vært en stor klubb, med mange tradisjoner og meritter. De har vunnet den russiske toppserien en rekke ganger.
Europacupspill
Klubben deltok i Mesterligaen i 2003/2004-sesongen. CSKA vant UEFA-cupen i 2004/2005 med 3-1 over Sporting Lisboa. Finalen ble spilt på Sportings hjemmebane, Estadio Jose Alvalade, men det gjorde ikke CSKA mye. Sporting tok ledelsen, men i annen omgang scoret CSKA tre ganger og snudde kampen. Dette var første gang et russisk lag vant en av Europacupene.
Spillerstall
Oppdatert 15. mai 2022.
The Humbler
The Humbler er et musikkalbum med Robert Gordon og Danny Gatton, utgitt i 1996.
Hans proforma hustru
Hans proforma hustru (originaltittel: The Probation Wife) er en amerikansk stumfilm fra 1919 regissert av Sidney Franklin med Norma Talmadge i hovedrollen. Filmen ble vurdert for norsk sensur 15. desember 1923.
Handling
Filmens hovedperson er den unge Beth Mowbray. Hun losjerer hos en kvinne som driver en nattkafé. På kafeen treffer Beth forfatteren Hall Wade. Han synes synd på henne, og gir henne penger slik at hun kan starte et liv et annet sted.
Etter hvert havner Beth på en forbedringsanstalt, men hun rømmer derfra fordi tilværelsen der er uutholdelig grå og monoton. Så treffer hun på Wade igjen. Han har hjertesorg fordi kvinnen han var forlovet med, har giftet seg med en annen mann som hadde mer penger enn Wade. Wade foreslår at han kan gifte seg med Beth når hun slipper fri fra skolen. Beth har utviklet varme følelser for Wade, og bestemmer seg for å vinne Wades hjerte. Filmen slutter med at de begge skjønner at de er glade i hverandre.
Syltøyna
Syltøyna er en liten øy i Øygarden kommune i Vestland. Syltøyna ligger vest for øyen Sotra og sør for øyen Lokøyna.
Rasmus Olai Mortensen
Rasmus Olai Mortensen (født 23. august 1869 i Bergen, død 30. juli 1934) var en norsk gårdbruker og politiker (V).
Etter endt skolegang i Bergen dro han til Spania, hvor han arbeidet i trevareforretning 1887–1896. Han drev deretter sagbruksforretning i Finland 1896–1902, og drev gården Nedre Bleiker i Asker fra 1902. Mortensen bekledte en rekke offentlige og organisatoriske verv, blant annet som nestformann i Norsk Landmandsforbund, representant i Selskapet for Norges Vel 1910–1930, styremedlem i Akershus Landhusholdningsselskap, styremedlem i Fellesslakteriet, styreformann i Landmandsposten fra 1913, og formann i Norges Kreditforening for Land- og Skogbruk fra 1916.
Mortensen formann i Bærum og Follo Venstre en tid, samt medlem av Asker herredsstyre 1907–1919 (varaordfører 1910–1916). Han var provianteringsminister 1921–1922 og sosialminister 1922–1923, begge i Otto Albert Blehrs andre regjering.
Andrzej Piątkowski
Andrzej Ryszard Piątkowski (født 22. oktober 1934 i Warszawa, død 11. juni 2010 i Warszawa) var en polsk fekter som deltok i de olympiske leker 1956 i Melbourne, 1960 i Roma og 1964 i Tokyo. Piątkowski vant en olympisk sølvmedalje i fekting under Sommer-OL 1956 i Melbourne. Han var med på det polske laget som kom på andreplass i lagkonkurransen i sabel bak Ungarn. De andre på laget Jerzy Pawłowski, Zygmunt Pawlas, Marian Kuszewski, Wojciech Zabłocki og Ryszard Zub.
Han vant ytterligere to olympiske medaljer i lagkonkurrane i sabel, sølv i OL-1960 i Roma og bronse i OL-1964 i Tokyo.
Schuyler
Navnet eller begrepet Schuyler har flere betydninger:
Anne Marie Telmányi
Anne Marie Frederikke Telmányi (født Nielsen 4. mars 1893 i København, død 17. april 1983 i Hørsholm) var en dansk maler, datter av komponisten Carl Nielsen (1865–1931) og billedhugger Anne Marie Carl Nielsen født Brodersen (1863–1945). Hun var gift med den ungarske fiolinist Emil Telmányi (1892–1988).
Anne Marie Telmányi huskes for landskapsbilder og portretter av kjente personer i samtiden.
Passer
En passer er et enkelt redskap som brukes for å tegne sirkler og sirkelbuer og for å måle og avsette avstander. Passeren er også ett av de to ideelle instrumentene brukt i euklidsk geometri i planet, der det andre instrumentet er en linjal uten måleskala.
Konstruksjon og bruk
En passer er vanligvis laget av metall, men kan også være av tre eller plast. Instrumentet består av to rette bein eller stenger som er spisse i den nederste enden og festet sammen i et bevegelig ledd øverst. Den ene spissen er vanligvis utstyrt med en blyant eller penn, for å kunne sette av en strek.
Når en skal slå en sirkel med en passer, setter en beinet med den spisse enden i sentrum av sirkelen, trekker ut det andre beinet i passende radius og dreier det i en ring omkring spissen i midten.
Passeren brukes særlig som tegneredskap i geometri og teknisk tegning, for eksempel i arkitektur, ingeniørkunst og konstruksjoner, men også som hjelpemiddel i navigasjon og kartografi samt som verktøy i tradisjonelt murerhåndverk.
Euklidsk passer
I klassisk geometri er det kun tillatt å bruke to typer hjelpemidler, i tillegg til papir, blyant og viskelær. Dette er en linjal uten målestreker og en passer. I tillegg kan hjelpemidlene bare brukes etter bestemte regler. En ideell passer som oppfyller disse reglene kalles en euklidsk passer. Bare to typer bruk av hjelpemidlene er tillatt:
Reglene tillater altså ikke at passeren brukes til å flytte en gitt avstand. En kan tenke seg at den ideelle passeren kollapser straks det ene benet løftes fra papiret. Når det likevel er lov å tegne to sirkler med samme radius, men med to ulike sentrum, så er dette fordi en slik konstruksjon er mulig ved hjelp av en sammensetning av de to lovlige operasjonene.
Historikk
Ordet passer kommer fra tysk og er dannet av passe, i betydninga «avpasse eller avmåle». Den franske instrumentbetegnelsen compas kommer fra middelalderlatin compassus som betyr «omkrets». Passer kunne på dansk også betegne det «gaffelformede viserapparat på en skålvægt». I dag heter passeren der Zirkel på tysk.
I gammel landmåling ble en passer med lengde på 3 1/2 alen brukt til å måle opp åkre og liknende. Instrumentetuier med passer, rissefjær og liknende tegneredskap ble tidligere ofte kalt sirkelbestikk eller bare bestikk.
Thor Olsen
Thor Olsen (født 20. november 1786 på Bråten i Nes i Akershus, død 1868) var en norsk kjøpmann og mesén i Kristiania. Han giftet seg 20. juli 1821 i Aker med Elisabeth Aamodt fra Sørkedalen (1795-1847). Ekteskapet var barnløst.
Som en av byens ti rikeste menn ble Olsen i 1837 innvalgt i det første bystyret og var ett av medlemmene som fikk flest stemmer. Som særlig bygningskyndig ble han valgt inn i komiteen for børsbygningen, og han ble senere medlem av styret for Børsen. Han var også medlem av byggekomiteen for kongeboligen (Slottet), og av komiteene som forberedte byens bygningslov av 1842 og spørsmålet om utvidelse av byens grenser. Videre var han med i den første gatenavnkomité for byen (med Johan Sebastian Welhaven og Christian Christoph Andreas Lange). Han var ivrig skytter og doyen (eldste medlem) for Skydeselskabet Christian Augusts Venner. Thor Olsen var også teaterinteressert og var styremedlem i selskapet som stor for oppførelsen av Christiania Theater. Som menneskevenn var han også kjent for bidrag til barnevernet.
Som mesén, med bidrag til kunsten, kan man peke på oppdraget til Peder Balke om veggdekorasjoner til byboligen (1837–1843) (hvorav flere i Oslo Bymuseum), samt tretten andre malerier som prydet Olsens hjem. Ved sin død testamenterte han viktige bidrag til Vaterland Børneasyl. I 1930 ble dette omdøpt til Thor Olsens Stiftelse. Han er også minnet med Thor Olsens gate Oslo.
Per Carlenius
Per Carlenius (født 24. februar 1964 i Skien) er en norsk psykolog, konsernsjef og tidligere bokser. Han var konsernsjef i Anker STI frem til høsten 2019.
Carlenius er utdannet psykolog fra Universitetet i Oslo og har en MBA i økonomisk styring og ledelse fra Norges Handelshøyskole. Som psykolog ble han kjent innen feltet hypnoterapi og hypnose, spesielt etter utgivelsen av boken om selvhypnose i 1998.
Carlenius har hatt en rekke styreverv, blant disse leder for Kuben videregående skoles driftsstyre fra skolen ble etablert i 2013 til 2019.
Gjøkeredet (film)
Gjøkeredet (originaltittel: One Flew Over the Cuckoo's Nest) er en amerikansk dramafilm fra 1975 regissert av Miloš Forman. Filmen handler om en pasient som gjør opprør mot systemet på et mentalsykehus. Han får etterhvert med seg en del av de andre pasientene, men ledelsen slår hardt tilbake mot ham. Hovedrollen spilles av Jack Nicholson, mens sentrale biroller spilles av Louise Fletcher og Will Sampson. Michael Douglas var en av produsentene. Han eide også filmrettighetene til historien. Manuset er basert på Ken Keseys bok med samme tittel fra 1962.
Sozialistische Einheitspartei Westberlins
Sozialistische Einheitspartei Westberlins («Vest-Berlins sosialistiske enhetsparti») tidligere SED Westberlin var et kommunistparti i Vest-Berlin, som ble finansiert av Sozialistische Einheitspartei Deutschlands (SED) i DDR og uforbeholdent støttet kommunistregimet i DDR.
Partiet oppnådde aldri å bli representert i Berlins parlament. Det gjorde sitt beste valg i 1954, da det fikk 2,7 % av stemmene. Ved det siste valget under den kalde krigen, i 1989, hadde oppslutningen sunket til 0,6 %.
Til tross for marginal støtte kunne partiet opprettholde et stort partiapparat på grunn av støtten fra SED i DDR.
Partiet ble oppløst i begynnelsen av 1993 og gikk inn i Partei des Demokratischen Sozialismus.
Gjøkeredet (film)
Gjøkeredet vant fem Oscar, blant annet for beste film. Den vant også seks Golden Globe og seks BAFTA.
Handling
McMurphy er en mann som har fått en fengselsdom for sex med en mindreårig. Han soner straffen ved en arbeidsleir, men nå har han klart å bli overført til et mentalsykehus ved å spille forstyrret. Hensikten er å slippe hardt arbeid og å sone den resterende straffen i et avslappende miljø. Ganske snart oppdager han at alle pasientene er sløvet ned av medikamenter og at de er underkastet sykehusledelsen og den passiv-aggressive oversøster Ratched. McMurphy gjør opprør fra første stund, og etterhvert får han de andre pasientene med seg. Blant annet iverksetter han en ulovlig ekskursjon og organiserer en fest ved avdelingen mens oversøster Ratched er borte. Hans høyst forståelige opprør tas ille opp av ledelsen ved sykehuset, og de ser seg derfor nødt til å knekke ham. Han blir utsatt for brutale metoder.
Tema
Filmen skildrer både maktkampen mellom psykiatere, pleiere og pasienter og forholdet pasientene imellom. Den stiller i tillegg svært kritiske spørsmål vedrørende psykiatrien og dens behandlingsmetoder. Den utløste mange debatter.
Gjøkeredet ble skrevet på bakgrunn av opplevelser i amerikanske statshospital på 1960-tallet.
Produksjon
Filmen ble spilt inn ved Oregon State Mental Hospital, som er et virkelig mentalsykehus.
James Caan ble opprinnelig tilbudt hovedrollen som McMurphy. Deretter var Marlon Brando, Gene Hackman og Burt Reynolds aktuelle kandidater før rollen endelig gikk til Nicholson.
Kirk Douglas kjøpte i 1963 filmrettighetene til historien og planla selv å spille hovedrollen, men var for gammel da den endelig ble en realitet. Hans sønn, Michael Douglas, fikk etterhvert overta filmrettighetene og var filmens produsent. Rollen som Nurse Ratched ble i tur og orden tilbudt skuespillerne Anne Bancroft, Colleen Dewhurst, Geraldine Page, Ellen Burstyn og Jane Fonda. Men alle avslo.
Historien er basert på forfatteren Ken Keseys egne opplevelser da han jobbet ved Veterans Administration Hospital i Palo Alto, California. I boka skildres fortellingen ut fra Chief Bromdens perspektiv og ikke McMurphy, slik som i filmen. Dette irriterte forfatteren av boka, Ken Kesey, nok til at han forsøkte å saksøke filmens produsenter.
Økonomi og popularitet
Filmen ble meget populær og innbragte $109 millioner på kino i USA alene. Den ble den nest mest innbringende filmen i USA i 1975 (bare forbigått av Haisommer).
Produksjonskostnadene var på ca $3 millioner.
Anmelderne
Gjøkeredet ble meget godt mottatt av anmelderne, noe som gjenspeiles i at den har fått 94 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 4 av 4 stjerner.
VG, Aftenposten og Arbeiderbladet gav den terningkast seks, mens Dagbladet gav den fem.
Priser
Filmen fikk flerfoldige priser og har i ettertid blitt omtalt som blant de fremste filmklassikerne. Filmen vant hele fem Oscar-statuetter i 1976; for Beste film, Beste regi, Beste kvinnelige hovedrolle, Beste mannlige hovedrolle og beste filmatisering (manus basert på allerede utgitt materiale). Samme år vant den hele seks Golden Globe i tillegg til flerfoldige andre filmpriser.
Det amerikanske filminstituttet har kåret søster Rached til filmhistoriens 5. beste skurkeskikkelse.
I 1993 ble filmen vedtatt bevart av National Film Registry.
Filmen regnes som en av USAs største filmer og er rangert som nr. 20 på American Film Institutes liste AFI's 100 Years...100 Movies
Per Carlenius
Boksing
Med en rekke norgesmesterskap i amatørboksing, samt gull og sølv i Nordisk mesterskap var Carlenius en habil bokser. Han representerte If Pors. Han har seier fra Nordisk 1982 i Stockholm. Carlenius gikk ned en vektklasse til 51 kg og slo finske Antti Juntama til tittelen. Til Nordisk 1984 i Bergen stilte han i 57 kg, kom til finalen, men tapte mot danske Rene Bohl.
Storrådet
Storrådet eller Junjichu (mandsjuisk: coohai nashūn i ba; egentlig «Rådet for militære hemmeligheter») var et viktig politisk organ under Qing-dynastiet i Kina. Det ble etablert i 1733 av Yongzheng-keiseren. Rådet forestod opprinnelig militære anliggender, men fikk etterhvert rollen som keiserlig geheimråd og overgikk også Storsekretariatet i funksjon og betydning. Dette er grunnen til at det på ikke-kinesiske språk gjerne er blitt kalt Storrådet.
Til tropss for sin sentrale betydning i styringsverket var og forble Storrådet et uforment politisk byrå i et indre hoff, og medlemmene innehadde andre samtidige verv i Qing-regjeringen. Opprinnelig var de fleste av medlemmene mandsjuer, men etterhvert fikk flere og flere han-kinesere innpass. En av de første han-kinesiske mandariner som fikk plass i Storrådet var Zhang Tingyu. Storrådets kanselli ble huset i en beskjedent utseende bygning rett vest for porten til Den himmelske renhets palass i Den forbudte by.
Rådet for fyrster og høyere embedsmenn
Dette rådet ble etablert i 1637, og fattet beslutninger i særlig viktige saker i den keiserlige regjering. Rådets beslutninger hadde presedens foran Det keiserlige kabinetts beslutninger. Under regler fastlagt av Nurhaci hadde dette rådet også myndighet til å avsette keiseren.
I 1643 utvidet Shunzhi-keiseren rådets slik at også noen han-kinesiske embedsmann kom med, og mandatet ble utvidet til alle beslutninger som berørte staten. Men Rådets myndighet tapte seg etter at Det sørlige studiekammer ble opprettet, og det ble helt avskaffet i 1717.
Det sørlige studiekammer
Det sørlige studiekammer (南書房, ; mandsjuisk: Julergi bithei boo) ble opprettet i 1677, og innehadde deretter den høyeste besluttende myndighet. Navnet henspiller på institusjonens beliggenhet. Kangxi-keiseren hadde det bygd i sørvestre hjørne i Den himmelske renhets palass. Det besto helt til 1898.
Medlemmer av Hanlinakademiet, utvalgt på grunnlag av litterære prestasjoner, ble postert til Studiekammeret slik at keiseren skulle ha lett tilgang til dem får råd og drøftelser. Når embedsmenn ble postert dit, het det at de hadde «tilgang til det sørlige studiekammer» (南書房行走). På grunn av sin nærhet til keiseren ble de meget innflytelsesrike.
Etter at Storrådet ble etablert forble Det sørlige studiekammer en viktig institusjon, men da uten politisk beslutningsmakt og mer som en offisiell tankesmie. Embedsmenn anså utnevnelse til Det sørlige studiekammer som en ærefull anerkjennelse av deres litterære prestasjoner.
Per Carlenius
Boksing
Carlenius vant 3 NM-gull på rad fra 1982 til 1984. Hvert år gikk han opp en vektklasse 51, 54 og 57 kg.
Asbjørn Helgeland
Asbjørn Helgeland (født 4. februar 1966) er en fotballspiller som begynte i Haugesundsklubben Djerv 1919 i 1980. Han spilte sin første sesong i norsk fotballs toppdivisjon for i 1987. Da Djerv 1919 endte samme sesong med opprykk til øverste divisjon, vendte Helgeland tilbake til gamleklubben. Med Djerv 1919 endte 1988-sesongen med nedrykk. Helgeland forble i Djerv 1919 ytterligere én sesong, før han gikk til den nyopprykkede Bergensklubben. Med syv scorede seriemål i 1990-sesongen bidro Helgeland sterkt til klubbens plassering midt på tabellen, og at laget kjempet seg hele veien til cupfinalen hvor det ble tap for seriemesterne. Da Fyllingen rykket ned fra toppdivisjonen i 1993, vendte Helgeland tilbake til hjemtraktene hvor han ble den første signeringen til den nyopprettede sammenslåingsklubben FK Haugesund. Som lagets kaptein hjalp han FK Haugesund heve seg fra oppstart i 2. divisjon i 1994 til klubbens første Tippeliga-sesong i 1997. Etter 1998-sesongen forlot han FK Haugesund for å prøve lykken i utlandet. Etter prøvespill for engelske og i Kina, signerte han for svenske. Han spilte halvannen sesong i Allsvenskan for Örebro, før han returnerte til FK Haugesund midtveis i 2000 etter bare seks innhopp i serien for Örebro den sesongen.
Asbjørn Helgeland regnes som en svært målfarlig spiss. Han spilte sist for Djerv 1919 for andre gang, der han har målrekorden i klubben som er på 204 mål. Asbjørn Helgeland var en av nøkkelspillerne som hjalp Djerv 1919 å rykke opp til 3. divisjon (2006).
Storrådet
Det sørlige studiekammer
På kinesisk benyttes fremdeles som uttrykk «tilgang til det sørlige studiekammer», og betyr i moderne språkbruk eat personen har betydelig innflytelse på regjeringsmedlemmer uten å benytte seg av de formelle kanaler.
Opprettelsen av Storrådet (Junjichu)
I 1729 lanserte Yongzheng-keiseren et militært felttog mot djungarene. Man ble bekymret for at Det keiserlige kabinetts møtested (utenfor for Den høyeste harmonis port) ikke garanterte sikkerheten av militære hemmeligheter godt nok. Derfor ble Junjichu etablert i Den forbudte bys indre hoffområde. Pålitelige medlemmer av kabinettstaben ble utpekt til å virke i de nye kontorene. Etter at djungarene var nedkjempet kom keiseren til at Rådet for militære hemmeligheter unngikk problemene knyttet til byråkratisk ineffektivitet. Dermed bøe rådet omgjort fra noe midlertidig til noe fast. Dette «Storrådet» fikk raskt mer myndighet enn både det tidligere Rådet for fyrster og høyere embedsmenn og Det sørlige studiekammer, og ble keiserrikets viktigste politiske organ.
I 1736 avskaffet den nylig innsatte Qianlong-keiseren Storrådet. Men allerede to år etter hadde han gjort seg den erfaring at dette ikke hadde vært så lurt, så Storrådet ble rekonstituert i 1738.
Lakså (Fauske)
Lakså (lulesamisk: Laksoavvo) er en fraflyttet veiløs bygd i en dal beliggende ved Øvervatnet i Fauske kommune. Det var to gårder i dalen, Lakså ved Laksåbukta og Nordal noe lenger opp i dalen. Laksåga renner gjennom den langstrakte dalen.
Historie
Gården Lakså nevnes første gang i skattelister og folketellinger i 1665-66 og omtales da som Laxaaen Øegaard. Senere i 1801 omtales flere gårder i dalen, nemlig Laxaae, Nordre Laxaae og Lieland eller Laxaaenbakken. Det er på denne tiden også etablert en gård lenger ut i bukten ved Øvervatnet som omtales som Laxaaemark, senere kjent som Skognes. Ved etableringen av Fauske kommune den 1. januar 1905 gis gården Lakså gårdsnummer 93, Nordal (Lakså nordre) nummer 94 og Skognes (Laksåmark) nummer 95.
Mons Petter (1807-1888) som var den fattige samen som fant kobbermalm i Sulitjelma kom fra Lakså.
Woodford County
Woodford County er navnet på to fylker i USA:
Lakså (Fauske)
Historie
I 1957 ble Sulitjelmabanen forlenget til Finneid, dermed ble det helt slutt på dampskipstrafikk på Øvervatnet som tidligere var kommunikasjonsmiddel for stedene langs innsjøen. Bygdene langs vannet ble isolert flere uker hver høst og vår når isen la seg på vannet eller den tinte opp og var usikker. Uten skipene ble det ikke mulig å ferdes med egen båt, fordi dampskipene laget farbar råk i isen. Ikke bare Lakså, men også de mindre bygdene Engan og Stifjell ble etterhvert fraflyttet.
I Lakså og Nordal brukes de gamle husene som fritidsboliger. I forbindelse med utbygging av Siso kraftverk i 1960-årene ble det bygget en anleggsvei oppover dalen.
Det var egen skole i bygda.
Morten Haug
Morten Haug (født 1953) er en norsk kunstfotograf. Han er bosatt på Nesodden, der han også har sitt kunstnerverksted. Han er oppfinner av den såkalte gumoil-teknikken.
Too Fast to Live…Too Young to Die
Too Fast to Live...Too Young to Die er en samleplate med Robert Gordon, utgitt i 1997.
Anders Arnkværn
Anders Arnkværn (født 1967) er en norsk advokat. Han har vært partner i Advokatfirmaet Thommessen siden 2002.
François Roca
François Roca (født 1971) er en fransk illustratør som særlig har arbeidet med bildebøker. Illustrasjonene er ofte utført som vakre akrylmalerier med avstemte farger, tydelige former og dramatiske komposisjoner. Bøkene er oversatt til en rekke språk.
Anders Arnkværn
Han fullførte juristutdanningen i 1994. Han var jurist i Kværner frem til 1999 før han startet i Advokatfirmaet Thommessen. Han hadde fra 2012-13 ansvar for sammenslåingen av Norsk Hydros og Orklas aluminiumsdivisjoner til Sapa og DNBs emisjon på 14 milliarder kroner i 2009.
François Roca
François Roca har kunstutdannelse fra Paris og Lyon.
Anders Arnkværn
Han er sønn av Harald Arnkværn.
Mounir El Masrouri
Mounir El Masrouri (født 28. desember 1984 på Grünerløkka i Oslo) er en norsk tidligere fotballspiller av marokkansk opprinnelse som sist spilte for 1. divisjonsklubben Bærum Sportsklubb.
El Masrouri spilte frem til 2007 back i forsvaret til Skeid, og var med på laget som rykket ned fra 1. divisjon 2007. Han spilte i Grüner frem til han var juniorspiller, hvorpå han meldte overgang til Skeid. I 2008 spilte han for Sarpsborg 08 Fotballforening, deretter for Manglerud Star, og for Bærum Sportsklubb fra 2012.
Masrouri studerer for tiden rettsvitenskap ved Det juridiske fakultet i Oslo.
Wabash County
Wabash County er navnet på to fylker i USA:
7. serierunde i Premier League 2021/22
7. runde i Premier League 2021/22 startet lørdag 2. oktober kl. 13:30 med oppgjøret mellom og  på Old Trafford i Manchester, og avsluttet søndag 3. oktober med oppgjøret mellom og  på Anfield i Liverpool.
Donaueschingen
Donaueschingen er en by sørvest i delstaten Baden-Württemberg i Tyskland med rundt 20 000 innbyggere. Byen ligger i Schwarzwald-Baar-Kreis nær kilden til elven Donau. Den ligger 13 km sør for Villingen-Schwenningen, 24 km vest for Tuttlingen og omtrent 30 km nord for den sveitsiske byen Schaffhausen.
Geografi
Donaueschingen ligger i landskapet Baar sør i Schwarzwald. Elvene Brigach og Breg renner her sammen og danner elven Donau, som har gitt navn til byen.
St. Petersburg-paradokset
St. Petersburg – paradokset er et tankeeksperiment over et spill, hvor den forventede vinning (forventningsverdi) er uendelig stor, mens man egentlig ikke har noe særlig sjanser til å vinne stort allikevel.
Scenario
Tenk deg et spill hvor en mynt blir kastet inntil den første kronen vises. Vi vinner 2 kroner om den vises på første kast, 4 kroner om den vises på andre kast, og generelt 2^k kroner om den vises på det k'te kastet.
For å få være med i spillet må man betale en avgift, la oss si 1000 kroner.
Utregning av forventet vinning
La oss kalle det vi vinner for X (som da er en stokastisk variabel). Sannsynlighetsfunksjonen er da der k er et naturlig tall (dette sier at sannsynligheten for la oss si en premie på 16 kroner er ).
Da har vi, ifølge regler for forventningsverdi, at (forventningsverdien). En ser lett at denne rekken divergerer (se forøvrig divergens) (altså blir uendelig).
Dermed kan vi forvente oss en premie på uendelig mange kroner. Og da er det vel ingen smal sak å betale 1000 kroner for å delta?
Problem
Det er et problem med dette. Ingen vil vel betale 1000 kroner for å være med på et slikt spill, når sannsynligheten for å vinne tilbake pengene er veldig liten. (tenk for eksempel på at sannsynligheten for å kaste 10 mynt etterhverandre er ). Og det er jo faktisk nødvendig å kaste 10 mynt etterhverandre, da dette gir en premie på kroner.